ริชาร์ด เนวิลล์ เอิร์ลที่ 16 แห่งวอริก

ริชาร์ด เนวิลล์ เอิร์ลแห่งวอริคที่ 16 และ เอิร์ลแห่งซอลสบรีWarwick was jure uxoris ("by right of his wife") 16th Earl of Warwick from 1449 and suo jure ("in his own right") 6th Earl of Salisbury from 1463. () (22 พฤศจิกายน ค.ศ. 1428 – 14 เมษายน ค.ศ. 1471) ริชาร์ด เนวิลล์เป็นขุนนาง, นักการบริหาร และนักการทหารชาวอังกฤษ

ริชาร์ด เนวิลล์เกิดเมื่อวันที่ 22 พฤศจิกายน ค.ศ. 1428 เป็นบุตรของริชาร์ด เนวิลล์ เอิร์ลแห่งซอลสบรีที่ 5 (Richard Neville, 5th Earl of Salisbury) และแอนน์ เนวิลล์ เคานเทสแห่งซอลสบรีที่ 5 และเป็นขุนนางสืบตระกูลในอังกฤษผู้มั่งคั่งและทรงอำนาจที่สุดในยุคของเขา อีกทั้งยังมีเครือข่ายทางการเมืองที่กว้างขวางไม่แต่ในอังกฤษ ริชาร์ดมีบทบาทสำคัญในสงครามดอกกุหลาบ และเป็นผู้ปลดพระเจ้าแผ่นดินถึงสองพระองค์จากราชบัลลังก์ จนทำให้ได้รับสมญาว่า “ผู้สร้างพระเจ้าแผ่นดิน” (the Kingmaker) เพื่อสื่อถึงการเป็นขุนนางที่มีอำนาจอยู่เหนือพระเจ้าแผ่นดิน

จากความมั่งคั่งที่ได้มาจากการแต่งงานและมรดกที่ได้รับวอริคมีบทบาทสำคัญในทางการเมืองของอังกฤษในคริสต์ศตวรรษ 1450 เดิมวอริคสนับสนุนพระเจ้าเฮนรีที่ 6 ในการต่อต้านพระเจ้าเฮนรี จากความขัดแย้งครั้งนี้วอริคได้ที่มั่นสำคัญในฐานะกัปตันแห่งคาเลส์ซึ่งเป็นตำแหน่งที่เป็นประโยชน์อีกหลายปีต่อมา ความขัดแย้งในที่สุดก็กลายเป็นการปฏิวัติเต็มตัว บุตรชายของดยุคแห่งยอร์คด้วยความช่วยเหลือของวอริคได้รับชัยชนะและขึ้นครองราชย์เป็นพระเจ้าเอ็ดเวิร์ดที่ 4

เมื่อขึ้นครองราชย์ใหม่ๆ พระเจ้าเอ็ดเวิร์ดก็ทรงปกครองโดยมีวอริคเป็นผู้ช่วย แต่ก็มาผิดใจกันในด้านนโยบายการต่างประเทศและการเลือกผู้เสกสมรสของพระองค์ หลังจากที่พยายามร่วมมือกันโค่นราชบัลลังก์ของพระเจ้าเอ็ดเวิร์ดและยกจอร์จ แพลนทาเจเน็ท ดยุคแห่งแคลเรนซ์ที่ 1 พระอนุชาของพระเจ้าเอ็ดเวิร์ดขึ้นครองราชย์ไม่สำเร็จ วอริคก็หันไปยึดราชบัลลังก์คืนให้แก่พระเจ้าเฮนรีที่ 6 แทนที่ แต่ก็เป็นชัยชนะเพียงระยะเวลาสั้น ในปี ค.ศ. 1471 วอริคก็พ่ายแพ้ต่อกองทัพของพระเจ้าเอ็ดเวิร์ดและดยุคแห่งแคลเรนซ์ผู้หันกลับไปหนุนหลังพระเชษฐา และถูกสังหารในยุทธการบาร์เน็ต (Battle of Barnet)

ริชาร์ด เนวิลล์ไม่มีลูกชาย ลูกสาวคนโตอิสซาเบลลา เนวิลล์สมรสกับดยุคแห่งแคลเรนซ์ และคนเล็กแอนน์ เนวิลล์ หลังจากแต่งงานกับเอ็ดเวิร์ดแห่งเวสต์มินสเตอร์ เจ้าชายแห่งเวลส์พระราชโอรสของพระเจ้าเฮนรี ก็มาสมรสกับพระอนุชาองค์เล็กของพระเจ้าเอ็ดเวิร์ด–ริชาร์ด ดยุคแห่งกลอสเตอร์ ผู้ต่อมาขึ้นครองราชย์เป็นพระเจ้าริชาร์ดที่ 3

ตระกูลเนวิลล์
ผังข้างล่างอย่างย่อแสดงเบื้องหลังความสัมพันธ์ของตระกูลเนวิลล์ของริชาร์ด เนวิลล์กับราชวงศ์ยอร์ค และราชวงศ์แลงคาสเตอร์ เส้นไข่ปลาแสดงว่าเป็นการสมรส เส้นหนาเป็นบุตร/บุตรี ผังเริ่มจากขวาไปซ้าย

 อ้างอิง 

 ดูเพิ่ม 
 สงครามดอกกุหลาบ
 แอนน์ เนวิลล์ สมเด็จพระราชินีแห่งอังกฤษ

หมวดหมู่:บุคคลที่เกิดในปี พ.ศ. 1971
หมวดหมู่:ขุนนางอังกฤษ
หมวดหมู่:บุคคลในสงครามดอกกุหลาบ 
หมวดหมู่:บุคคลในคริสต์ศตวรรษที่ 15
หมวดหมู่:นักการเมืองอังกฤษ
หมวดหมู่:นักการทหารชาวอังกฤษ
หมวดหมู่:เอิร์ลแห่งซอลสบรี
หมวดหมู่:เอิร์ลแห่งวอริก